З года ў год таварыства ўкладвае сродкі ў абнаўленне машынна-трактарнага парку, мадэрнізацыю. У 2013 годзе змяненні адбыліся на яйкаскладзе: устаноўлена новая сартавальная машына, якая за кошт абсалютнай аўтаматызацыі не проста палегчыла рабочы працэс, але і дазволіла выкарыстоўваць сучасную ўпакоўку. У рамках праграмы энергазберажэння ў птушніках старыя лямпы былі заменены на святлодыёдныя. Пару гадоў таму пабудаваны забойны цэх, а сёлета плануецца ўвесці ў эксплуатацыю новае збожжасховішча і тым самым адмовіцца ад арэндных плошчаў.